**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 17/05/2022**

**ΠΡΟΓΡΑΜΜΑ  ΤΡΙΤΗΣ  17/05/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **ΑΥΤΟΣ ΚΑΙ Ο ΑΛΛΟΣ  (E)**   **(Αλλαγή επεισοδίου)**

Ο Θοδωρής Βαμβακάρης και ο Τάκης Γιαννούτσος επανέρχονται δριμύτεροι στην ΕΡΤ1, κάθε Τρίτη στις 00:15, με νέα επεισόδια, πανέτοιμοι να προσεγγίσουν -και αυτή τη σεζόν- με χιούμορ τα πάντα, αρχής γενομένης από τους ίδιους τους εαυτούς τους.  
  
Το γνωστό ραδιοφωνικό δίδυμο θα μας κρατάει συντροφιά με πολύ κέφι, όρεξη και διάθεση να μοιραστεί απόψεις για όσα μας απασχολούν, να θυμηθεί τα παλιά με αφιερώματα σε όσα αγαπήσαμε, να εξερευνήσει νέες τάσεις και πάσης φύσεως θεωρίες, να συναντήσει ενδιαφέροντες ανθρώπους και να μιλήσει μαζί τους για τηλεόραση ή για πνευματικές αναζητήσεις, για επικαιρότητα ή για μαγειρική, για μουσική ή για σχέσεις, για τέχνη ή για μπάλα, για θέματα, στιγμές, ιστορίες ζωής και καριέρας, που εκείνοι δεν έχουν ξαναπεί.  
  
Ανάμεσα στους ξεχωριστούς καλεσμένους της εκπομπής, τη νέα σεζόν, είναι οι Πασχάλης, Κωνσταντίνος Τζούμας, Ναταλία Δραγούμη, Θοδωρής Παπαλουκάς, Άκης Σακελλαρίου.  
  
(Όσο για το ποιος είναι αυτός και ποιος ο άλλος, σίγουρα θα το απαντήσει αυτός. Ή ο άλλος…)

**Καλεσμένη η Κατερίνα Γερονικολού**

Είναι ένα από τα πιο όμορφα και λαμπερά πρόσωπα της ελληνικής τηλεόρασης και του θεάτρου. Αλλά αυτό το ξέραμε. Η Κατερίνα Γερονικολού έρχεται στην παρέα του «Αυτός και ο Άλλος» με τους Θοδωρή Βαμβακάρη και Τάκη Γιαννούτσο λίγο μετά τα μεσάνυχτα, για να μάθουμε και όλα όσα δεν γνωρίζαμε γι’ αυτήν.  
  
Η πρωταγωνίστρια της νέας επιτυχημένης σειράς της ΕΡΤ «Κι όμως είμαι ακόμη εδώ», με αφορμή τον ρόλο της, μας μιλάει για τη δική της bucket list και για όλα τα «ακραία» πράγματα που περιλαμβάνει και ομολογεί ότι είναι «λισταδόρος».  
  
Ανακαλεί τα απρόοπτα της δικής της ζωής, μιλάει με συγκίνηση για την ξαφνική απώλεια του πατέρα της, όταν η ίδια ήταν 13 ετών και αποκαλύπτει πώς συνδέεται αυτό με την απροθυμία της να παντρευτεί.  
  
Διηγείται τα «δύσκολα χρόνια» στη Νομική, μιλάει για το «χαστούκι» που «έφαγε» στην αρχή της ενασχόλησής της με τη δημοσιογραφία αλλά και για το αν μετάνιωσε μετά την καταγγελία της για λεκτική βία, στο πλαίσιο του ελληνικού metoo.  
  
Ακόμη, μιλάει για τη σχέση της με τον συμπρωταγωνιστή και σύντροφό της στη ζωή, Γιάννη Τσιμιτσέλη, και απαντά αν ζηλεύει όταν ο Γιάννης έχει ερωτική σκηνή με άλλη ηθοποιό ή όταν συναντάει τις… άλλες αγαπημένες του.  
  
Η Κατερίνα Γερονικολού, ευτυχώς, «είναι ακόμη εδώ».

Παρουσίαση: Θοδωρής Βαμβακάρης, Τάκης Γιαννούτσος  
Σκηνοθεσία: Γιάννης Γαλανούλης  
Αρχισυνταξία: Χριστίνα Κατσαντώνη  
Δημοσιογραφική ομάδα: Κώστας Βαϊμάκης, Έρρικα Ρούσσου, Μπέττυ Τσιακμάκη   
Διεύθυνση φωτογραφίας: Μιχάλης Κοντογιάννης   
Σκηνογραφία: Λεωνίδας Γιούτσος   
Διεύθυνση παραγωγής: Τζέλικα Αθανασίου   
Βοηθός διεύθυνσης παραγωγής: Βίνια Λυριτζή   
Συντονισμός παραγωγής: Δημήτρης Κιτσικούδης   
Υπεύθυνη καλεσμένων: Νικολέτα Μακρή

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**